۱۴۴۶-۶-۷ تاریخ نشر شوی خبرونه خوست نن دوشنبه د جمادی الآخره د میاشتې پر ۷مه، د ‎#افغانی_سرې_میاشتې له لوری د خوست ولایت د مندوزیو ولسوالۍ په کندی سیمه کې د اور لګېدنې له امله له یوې زیانمنې شوې کورنۍ سره ۴ قلمه د غیر خوراکی توکو مرسته ترسره شوه، چې ۵ کمپلې، یو ترپال، ۱ سیټ د پخلنځی توکی او ۲ د اوبو بوشکې په کې شاملې وې. میدان وردګ ‏د افغانی سرې میاشتې له لوری نن دوشنبه د جمادی الآخره د میاشتې پر ۷مه، د میدان وردګو ولایت په ښوونیز مرکز کې د کمپیوټر برخې له ۳۰ تنو زده کوونکو څخه آزموینه واخیستل شوه. د یادونې وړ ده چې، یاد ښوونیز مرکز کې اوس مهال ۲۵۰ تنه زده کوونکی په بېلابېلو برخو کې پر زده کړو بوخت دی. کنړ کنړ ولایت کې ۶۳۱۲ تنه ناروغانو ته روغتیایی خدمات وړاندې شوی. د #افغانی_سرې_میاشتې روغتیاپالانو د کنړ ولایت په بېلابېلو سیمو کې د تېرو ۳۰ ورځو په ترڅ کې ۲۴۷۳ تنو ته د کتنې ترڅنګ د اړتیا وړ درمل ورکړی؛ د ۳۸۹ تنو ټپیانو پانسمان، ۹۷ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۲۵۶۴ کسانو ته د روغتیا ساتنې په تړاو اړینې مشورې، ۱۶۳ مېرمنو ته د زیږون په برخه کې خدمات، ۵۸۱ خوارځواکو ماشومانو ته د خوارځواکۍ اړوند خوراکی توکی او ۴۵ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی.